ವಿವಿಧ ದಿಕ್ಕುಗಳಿಂದ ಮತ್ತು ವಿವಿಧ ಉದ್ದೇಶಗಳಿಗೆ ಮಾನವ ದೇಹದ ಅಧ್ಯಯನ ಕೂಡ ವೈದ್ಯಕೀಯ ಮತ್ತು ಕೆಲವು ಎಂಜಿನಿಯರಿಂಗ್ ವಿಭಾಗಗಳ ನಡುವೆ ಮುಖ್ಯ ಸಮಾನ ಕೊಂಡಿಯನ್ನು ಕಲ್ಪಿಸಿದೆ. ವೈದ್ಯಕೀಯವು ಮಾನವ ದೇಹದ ಕಾರ್ಯವಿಧಾನಗಳನ್ನು ಅಗತ್ಯಬಿದ್ದರೆ ತಂತ್ರಜ್ಞಾನದ ಬಳಕೆಯಿಂದ ಸುಸ್ಥಿರ,ವರ್ಧಿಸುವ ಮತ್ತು ಬದಲಿಸುವ ಗುರಿಯನ್ನು ಕೂಡ ಹೊಂದಿದೆ.
ಆಧುನಿಕ ವೈದ್ಯಕೀಯವು ಕೃತಕ ಅವಯವಗಳ ಬಳಕೆ ಮೂಲಕ ದೇಹದ ಅನೇಕ ಕಾರ್ಯವಿಧಾನಗಳನ್ನು ಬದಲಿಸಬಲ್ಲದು ಮತ್ತು ಮಾನವ ದೇಹದ ಕಾರ್ಯವಿಧಾನಗಳನ್ನು ಕೃತಕ ಉಪಕರಣಗಳ ಮ‌ೂಲಕ ಉದಾಹರಣೆಗೆ ಮೆದುಳು ಕಸಿ ಮತ್ತು ಪೇಸ್‌ಮೇಕರ್ ಮ‌ೂಲಕ ಬದಲಿಸಬಲ್ಲದು. ಜೈವಿಕಯಂತ್ರ ವಿಜ್ಞಾನ ಮತ್ತು ವೈದ್ಯಕೀಯ ಜೈವಿಕಯಂತ್ರ ವಿಜ್ಞಾನ ಕ್ಷೇತ್ರಗಳು ನೈಸರ್ಗಿಕ ವ್ಯವಸ್ಥೆಗಳಿಗೆ ಸಂಬಂಧಿಸಿದಂತೆ ಕೃತಕ ಕಸಿ ವಿಧಾನವನ್ನು ಅಭ್ಯಸಿಸುವುದಕ್ಕೆ ಮುಡುಪಾಗಿದೆ.
ಇದಕ್ಕೆ ವಿರುದ್ಧವಾಗಿ ಕೆಲವು ಎಂಜಿನಿಯರಿಂಗ್ ವಿಭಾಗಗಳು ಮಾನವ ದೇಹವನ್ನು ಅಭ್ಯಾಸಕ್ಕೆ ಯೋಗ್ಯವಾದ ಜೈವಿಕ ಯಂತ್ರವಾಗಿ ಕಾಣುತ್ತಾರೆ ಮತ್ತು ಜೀವಶಾಸ್ತ್ರವನ್ನು ತಂತ್ರಜ್ಞಾನದಿಂದ ಬದಲಿಸುವ ಮ‌ೂಲಕ ಅದರ ಅನೇಕ ಕಾರ್ಯವಿಧಾನಗಳ ಅನುಕರಣೆಗೆ ಮುಡುಪಾಗಿಟ್ಟಿದ್ದಾರೆ. ಇವುಗಳು ಕೃತಕ ಬುದ್ಧಿಮತ್ತೆ, ನರಗಳ ಜಾಲ,ಫಜಿ ತರ್ಕ ಮತ್ತು ರೊಬೊಟಿಕ್ಸ್ ಕ್ಷೇತ್ರಗಳಿಗೆ ದಾರಿಕಲ್ಪಿಸಿದೆ. ಎಂಜಿನಿಯರಿಂಗ್ ಮತ್ತು ವೈದ್ಯಕೀಯ ನಡುವೆ ಗಣನೀಯ ಅಂತರವಿಭಾಗೀಯ ಪರಸ್ಪರ ಕ್ರಿಯೆ ಕೂಡ ಇರುತ್ತದೆ.
ಜಗತ್ತಿನ ನಿಜವಾದ ಸಮಸ್ಯೆಗಳಿಗೆ ಎರಡೂ ಕ್ಷೇತ್ರಗಳು ಪರಿಹಾರ ಒದಗಿಸುತ್ತವೆ. ಇದು ವಿದ್ಯಮಾನವನ್ನು ಪೂರ್ಣವಾಗಿ ಅರ್ಥಮಾಡಿಕೊಳ್ಳುವ ಮುನ್ನವೇ ಕಠಿಣ ವೈಜ್ಞಾನಿಕ ಜ್ಞಾನದಿಂದ ಮುನ್ನಡಿ ಇಡುವ ಅಗತ್ಯವಿರುತ್ತದೆ ಮತ್ತು ಆದ್ದರಿಂದ ಪ್ರಯೋಗ ಮತ್ತು ಪ್ರಾಯೋಗಿಕ ಜ್ಞಾನವು ಎರಡರ ಅವಿಭಾಜ್ಯ ಅಂಗವಾಗಿದೆ.
ವೈದ್ಯಕೀಯವು ಮಾನವ ದೇಹದ ಕಾರ್ಯವಿಧಾನವನ್ನು ಅಭ್ಯಸಿಸುತ್ತದೆ. ಜೈವಿಕ ಯಂತ್ರವಾಗಿ ಮಾನವದೇಹವು ಅನೇಕ ಕಾರ್ಯವಿಧಾನಗಳನ್ನು ಹೊಂದಿದ್ದು, ಎಂಜಿನಿಯರಿಂಗ್ ವಿಧಾನಗಳ ಮೂಲಕ ಈ ಕಾರ್ಯವಿಧಾನಗಳಿಗೆ ಮಾದರಿಯಾಗಿಸಬಹುದು.
ಉದಾಹರಣೆಗೆ ಹೃದಯವು ಪಂಪ್ ರೀತಿಯಲ್ಲಿ ಕಾರ್ಯನಿರ್ವಹಿಸುತ್ತದೆ, ಅಸ್ಥಿಪಂಜರವು ಸನ್ನೆಕೋಲಿನ ರೀತಿಯಲ್ಲಿ ಕೊಂಡಿಗಳಿಂದ ಕೂಡಿದ ರಚನೆಯಾಗಿದೆ, ಮೆದುಳು ವಿದ್ಯುತ್ ಸಂಕೇತಗಳನ್ನು ಉತ್ಪಾದಿಸುತ್ತದೆ,ಇತರೆ. ಈ ಹೋಲಿಕೆಗಳು ಮತ್ತು ವೈದ್ಯಕೀಯದಲ್ಲಿ ಎಂಜಿನಿಯರಿಂಗ್ ತತ್ವಗಳ ಅಳವಡಿಕೆ ಬಗ್ಗೆ ಹೆಚ್ಚುತ್ತಿರುವ ಪ್ರಾಮುಖ್ಯತೆಯಿಂದ ಎರಡೂ ವಿಭಾಗಗಳಲ್ಲಿ ಅಭಿವೃದ್ಧಿಪಡಿಸಿದ ಪರಿಕಲ್ಪನೆಗಳನ್ನು ಬಳಸಿಕೊಂಡು ಜೀವವೈದ್ಯಕೀಯ ಎಂಜಿನಿಯರಿಂಗ್ ಕ್ಷೇತ್ರದ ಅಭಿವೃದ್ಧಿಗೆ ದಾರಿ ಕಲ್ಪಿಸಿತು.
ಹೊಸದಾಗಿ ಹೊಮ್ಮುತ್ತಿರುವ ವಿಜ್ಞಾನದ ಶಾಖೆಗಳಾದ ಸಿಸ್ಟಮ್ಸ್ ಜೀವಶಾಸ್ತ್ರ ಮುಂತಾದವು ಎಂಜಿನಿಯರಿಂಗ್‌ಗೆ ಸಾಂಪ್ರದಾಯಿಕವಾಗಿ ಬಳಸುವ ವಿಶ್ಲೇಷಣಾತ್ಮಕ ಸಾಧನಗಳನ್ನು ಅಳವಡಿಸುತ್ತಿದೆ. ಜೈವಿಕ ವ್ಯವಸ್ಥೆಗಳ ವಿವರಣೆಗೆ ಸಿಸ್ಟಮ್ಸ್ ಮಾಡೆಲಿಂಗ್ ಮತ್ತು ಕಂಪ್ಯೂಟೇಷನಲ್ ವಿಶ್ಲೇಷಣೆ ಮುಂತಾದವು.
ಎಂಜಿನಿಯರಿಂಗ್ ಮುಖ್ಯ ಶಾಖೆಗಳು
ಸಾಂಸ್ಕೃತಿಕ ಉಪಸ್ಥಿತಿ
ಆಧುನಿಕ ಯುಗ
ವೈದ್ಯಕೀಯ ಮತ್ತು ಜೀವಶಾಸ್ತ್ರ